মাদারীপুরের রাজৈর উপজেলার কদমবাড়ি ইউনিয়নের নটাখোলা গ্রামের  হরিচাঁদ মণ্ডল নামে এক সংখ্যালঘুর আসবাবপত্র, ফসলসহ ৭ লাখ টাকার মালপত্র লুট করেছে আওয়ামী লীগ নেতা খালিয়া ইউনিয়নের চেয়ারম্যান সিরাজুল হক মোল্লার ছেলে রুবেল মোল্লা। বর্তমানে ওই সংখ্যালঘুর জমি দখলের ষড়যন্ত্র চলছে বলে জানা গেছে। এ ঘটনায় হরিচাঁদ মণ্ডলের পরিবার প্রাণনাশের ভয়ে পালিয়ে বেড়াচ্ছে।  সূত্র জানায়, গত ১৯ ফেব্রুয়ারি হরিপদ মণ্ডলের বসতভিটা দখলের জন্য রুবেল ও তার বাহিনী হামলা চালায়। এতে বাধা দিলে হরিপদ মণ্ডল ও তার পরিবারের লোকজনকে মারধর করা হয়। পরে ২১ মে আসবাবপত্র ও ফসল লুট করে রুবেল মোল্লার বাহিনী। এ  ব্যাপারে দুটি মামলা হলেও রাজৈর থানা কোনো ব্যবস্থা নিচ্ছে না বলে অভিযোগ উঠেছে।    http://www.samakal.com.bd/details.php?news=17&action=main&option=single&news_id=71362&pub_no=362